有性趣:鴨的自我修養
男妓又稱做鴨,喺唔少人眼中,佢哋要高大靚仔兼精壯過人,仲要有支金槍不倒嘅兵器添!不過荷蘭有位男妓就話,除咗要有以上條件之外,修養亦唔少得!
34歲嘅Ben Nordmann喺荷蘭從事網約男妓工作一年,佢嘅女客人年齡由26歲至68歲都有,而佢嘅身份除咗係男妓之外,亦係一名設計師及環保人士,佢覺得男妓工作並冇跟另外兩種工作產生矛盾,而環保理念所產生嘅心態,令佢變得更包容及待人友善。Ben解釋環保理念係要為他人設想,故此每當遇到唔同嘅客人時,佢都會以幫助女性撫平心理及性創傷為目標,例如曾有一位26歲女客人,因為經歷過性虐待,無法向男性敞開心扉,而經佢慰藉之後,從此解開心鎖。Ben又話,除咗女客人,就連性開放嘅夫妻想喺性生活尋求突破,佢亦能提供幫助。除咗心理及生理層面支援外,佢所追求嘅更係一種持續性嘅關係發展。